تبريز خانليغي – اون سککيزینجی عصرين اورتالاريندا کئچميش تبريز بيگلربيگليگيu200cنين مرکزينده تبريز خانليغي يارانير. خانليغين اساسيني دونبولي طايفاسيندان اولان اميراسلان خان قويموشدور. خانليغين مرکزي ده تبريز شهري اولموش، خوي، ناخچيوان، قاراداغ، سراب و ماراغا خانليقلار ايله سرحدلنميشدي. اميراسلان خان قيسا بير زاماندا تبريز، خالخال، اردبيل و آذربايجانين بير سيرا جنوب ايالتلريني اؤزونه تابئع ائدير.[1] تبريز اوغروندا موباريزهu200cيه قوشولانلارين چوخ اولماسي بو شهره تئز-تئز هوجوملارا، شهرين الدن-اله کئچمهu200cسينه سبب اولور. نادر شاهين قارداشي اوغلو ابراهيم ميرزه گوجلو اوردو ايله تبريزه هوجوم ائدهu200cرک شهري اله کئچيرير. لاکين مشهد و ايصفاهاندا باش وئرميش عوصيان خبريني ائشيديب مشهده قاييدير و دؤيوش زاماني هلاک اولور.